CK เด้ง 3% โบรกฯ แนะซื้อเป้า 24 บ. ลุ้นไตรมาส 3 กำไรโตแรง รับบ.ลูกหนุน
CK เด้ง 3% โบรกฯ แนะซื้อเป้า 24 บ. ลุ้นไตรมาส 3 กำไรโตแรง รับบ.ลูกหนุน ล่าสุดอยู่ที่ 14.80 บาท บวก 0.50 บาท หรือ 3.50% มูลค่าซื้อขาย 46.27 ล้านบาท
CK เด้ง 3% โบรกฯ แนะซื้อเป้า 24 บ. ลุ้นไตรมาส 3 กำไรโตแรง รับบ.ลูกหนุน ล่าสุดอยู่ที่ 14.80 บาท บวก 0.50 บาท หรือ 3.50% มูลค่าซื้อขาย 46.27 ล้านบาท
28 ต.ค. 2563

ผู้สื่อข่าวรายงานว่า ราคาหุ้น บริษัท ช.การช่าง จำกัด (มหาชน) หรือ CK ล่าสุด ณ เวลา 10.47 น. อยู่ที่ 14.80 บาท บวก 0.50 บาท หรือ 3.50% สูงสุดที่ 14.90 บาท ต่ำสุดที่ 14.30 บาท ด้วยมูลค่าซื้อขาย 46.27 ล้านบาท

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “T-BUY” หุ้น CK ราคาเป้าหมาย 24 บาท/หุ้น คาดกำไรไตรมาส 3/63 จะเด่น 600 ล้านบาท เพิ่มขึ้น 841% เมื่อเทียบจากไตรมาสก่อน และ 192% เมื่อเทียบจากปีก่อน แรงหนุนจากบริษัทลูก คือ BEM. CKP, TTW ขณะที่ Backlog ปัจจุบันต่ำ คาดกำไรไตรมาส 4/63 จะลดลง  รวมกำไรปี 2563 จะลดลง 56% เหลือ 789 ล้านบาท
ด้านราคาหุ้น CK ปัจจุบันซื้อขายบน Valuation ที่ถูก คือ P/BV 0.9 เท่า ต่ำกว่า Forward P/BV-2SD ระยะ 10 ปี ที่ 1.13X  ในขณะที่ CK มีเงินลงทุนในโครงสร้างพื้นฐานชั้นนำ คือ BEM, CKP และ TTW มีมูลค่าถึง 6.0 หมื่นล้านบาท หรือ คิดเป็น 35 บาทต่อหุ้น  ประเมินเป้าหมาย โดยวิธี Sum of the Part เท่ากับ 24 บาท คงแนะนำ TRADING BUY โดยมีความไม่แน่นอนทางการเมืองจะเป็นประเด็นกดดันหุ้นกลุ่มรับเหมาระยะสั้น